User:Mubinsrdi

এসআরডিআই সম্পের্ক

মৃত্তিকা সম্পদ উন্নয়ন ইনস্টিটিউট (এসআরডিআই) হচ্ছে কৃষি মন্ত্রণালয়ের প্রশাসনিক নিয়ন্ত্রণাধীন একটি সরকারী প্রতিষ্ঠান। প্রতিষ্ঠান-এর প্রধান নির্বাহী হচ্ছেন পরিচালক। প্রতিষ্ঠানের কার্যক্রম সুষ্ঠুভাবে পরিচালনার জন্য তাঁকে সহায়তা করছেন প্রধান কার্যালয়ের বিভিন্ন বিভাগ ও শাখা এবং আঞ্চলিক ও জেলা কার্যালয়/গবেষণাগারের প্রধান হিসেবে নিয়োজিত মৃখ্য বৈজ্ঞানিক কর্মকর্তা, প্রধান বৈজ্ঞানিক কর্মকর্তা, ঊর্ধ্বতন বৈজ্ঞানিক কর্মকর্তা এবং প্রশাসন শাখার সহকারী পরিচালক। এ প্রতিষ্ঠানে ৪টি বিভাগ, প্রশাসন, কার্টোগ্রাফী, ডাটা প্রসেসিং অ্যান্ড স্ট্যাটিস্টিকেল এবং পাবলিকেশন অ্যান্ড রেকর্ড শাখাসহ ৯টি শাখা, ৬টি আঞ্চলিক কার্যালয়, ১৫টি আঞ্চলিক গবেষণাগার, ২১টি জেলা কার্যালয় এবং ২টি গবেষণা কেন্দ্র রয়েছে। এছাড়া কৃষকের মৃত্তিকা নমুনা সরেজমিনে পরীক্ষা করে ফলাফলের ভিত্তিতে সুষম মাত্রার সার সুপারিশ করার লক্ষ্যে ১০টি ভ্রাম্যমান মৃত্তিকা পরীক্ষাগার রয়েছে।

উদ্দেশ্যঃ

যথাযথ এবং টেকসই ভূমি ও মৃত্তিকা (বাংলাদেশের প্রধান সম্পদ) ব্যবস্থাপনা ও পরিবেশ বান্ধব কৃষি প্রযুক্তির মাধ্যমে খাদ্যে সয়ংসম্পূর্ণতা অর্জন এবং সকলের জন্য খাদ্য নিরাপত্তা নিশ্চিৎকরণ।

মিশন/ভিশনঃ

ভিশনঃ

ভূমি ও মৃত্তিকা সম্পদের যুক্তিযুক্ত ও লাভজনক ব্যবহার নিশ্চিতকরণ এবং মৃত্তিকা পরিবেশ সুরক্ষা।

মিশন:

(১)       মৃত্তিকা ও ভূমি সম্পদের ইনভেন্টরি তৈরী।

(২)       ভূমি ও মৃত্তিকা সম্পদের সক্ষমতাভিত্তিক শ্রেণীবিন্যাস।

(৩)       ভূমি ও মৃত্তিকা সম্পদের সর্বোত্তম ব্যবহার নিশ্চিতকরণের জন্য সেবা গ্রহণকারীর উপযোগী নির্দেশিকা, পুস্তিকা এবং সহায়িকা প্রণয়ন।

(৪)       সমস্যাক্লিষ্ট মৃত্তিকা ব্যবস্থাপনা।

(৫)       শস্য উৎপাদন বৃদ্ধির জন্য টেকসই পরিকল্পনা প্রণয়ন ও বাস্তবায়নে সহায়তা ।